ORDE do 23 de xullo de 2024 pola que se autorizan a apertura e o funcionamento do CPR Infórmate, de Ferrol.
Consellería de Educación, Ciencia, Universidades e Formación Profesional — III. Outras disposicións — 31/07/2024

A titularidade do centro privado (CPR) Infórmate, de Ferrol, solicita a autorización de apertura e funcionamento para impartir o ciclo formativo de grao medio (CM) Xestión administrativa, o ciclo formativo de grao superior (CS) Desenvolvemento de aplicacións web e o CS de Formación para a mobilidade segura e sostible.
Logo de tramitar o expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Autorización de ensinanzas
Autorizar a apertura e funcionamento do centro privado que se sinala a seguir:
Denominación xenérica: centro privado (CPR).
Denominación específica: Infórmate.
Código do centro: 15033320.
Domicilio: rúa Cuntis, nº 50.
Localidade: Ferrol.
Concello: Ferrol.
Código postal: 15403.
Provincia: A Coruña.
Titular: Centro Gallego de Estudios In.formate, S.L.
Ensinanzas que se autorizan:
Réxime ordinario, modalidade presencial
• CM Xestión administrativa (2 unidades para 20 postos escolares/unidade).
• CS Desenvolvemento de aplicacións web (2 unidades para 20 postos escolares/unidade).
• CS de Formación para a mobilidade segura e sostible (2 unidades para 20 postos escolares/unidade).
Artigo 2.
Inicio da actividade
Para a posta en funcionamento das ensinanzas que se autorizan, a Dirección Territorial da Consellería de Educación, Ciencia, Universidades e Formación Profesional da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado.
Artigo 3.
Inscrición no rexistro de centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 23 de xullo de 2024